Zell im Wiesental - Alemannische Wikipedia

# Zell im Wiesental

### Us der alemannische Wikipedia, der freie Dialäkt-Enzyklopedy

Wappen | Karte
--- | ---
Wappenabbildung auf ngw.nl |
Basisdaten
Bundesland: | Bade-Württeberg
Regierungsbezirk: | Freiburg
Landkreis: | Lörrach

Lag:

Koordinate: 47° 42' N, 07° 51' O |

47° 42' N, 07° 51' O

Höhi: | 500 m ü. NN
Fläch: | 36,13 km²
Ywohner: | 6.067 (30. Juni 2005)
Bevölkerungsdichte: | 168 Einwohner je km²
Postleitzahl: | 79669
Vorwahl: | 07625
Nummertäfele: | LÖ
Gmeischlüssel: | 08 3 36 103
Adress vun de Schtadtvowaltung: | Teichstraße 4 79669 Zell im Wiesental
Websyte: | www.zell-im-wiesental.de
E-Mail-Adress: | info@stadt-zell.de
Burgi: | Rudolf M. Rümmele

Zell im Wiesental [tsəl ɪm vizədɑl] isch ä chleis Städtli im Landkreis Lörrach z`Bade-Württebärg in Ditschland. D`Stadt Zell hät 6.149 Iwohner.

## [ändere] Geografie

Zell im Wiesetal bildet s Zentrum vumm Zeller Berglônd, wue sich im sydlichschte Teyl vum Schwarzwald uf 'ra Höh vun 425 bies 1300 m.ü. NN zwische Basel un nm Feldberg im grosse Wiesental erschtreckt. Nebe de Schtadt selber zähle ihri Ortschafte Adelschberg, Atzenbach, Gresge, Mambach, Pfaffeberg un Riedichen sowie d Gemeind Häg-Ehrsberg zue d Region.

### [ändere] Nachbargmeinde

Im Uhrzeigersinn (vun Norde ôgfonge): Elbeschwand, Frehnd, Häg-Ehrsberg, Schopfheim, Hausen im Wiesental un Tegernau.

## [ändere] Gschicht

Um s Jôhr 1000 rum hen Mönch vum Fridolinsklosters in Säckinge uf de Gmarkung vum hittige Zell ä klein Holzkapell un ä Wohnschtätt als Mission gryndet. Diä so gnônnt Cella isch de Usgôngspunkt vun de Entwicklung gsi, wue den ärschtmôls 1275 erwähnt worre isch un Ursprung vum Nôme.

1409 isch de Ort zômme mitm Kloschter Säckinge zuem Hous Habsburg kumme. Zell isch bies ins 19. Jôhrhundart ä vorderöschtrreichischi Ortschaft bliebe, wue noch m Friede vun Pressburg d vorderöschterreichischi Bsitztymer ins Lônd Bade iberfyhrt worre sin.

Im Jôhr 1810 het Zell duerch de Grossherzog Karl Friedrich s Schtadtrecht verliehe bekumme. Nuer winige Jôhr schpäter isch d Schtadt im Jôhr 1818 duerch ä Grossbrônd fascht gônz zerschtört worre. In ä paar Schtund sin mä als 64 Hiser s Opfer vun de Flamme gworre. De Wiederufbou isch nôch grundlegend neije Pläne gmacht worre un het de Schtadt ihr hitige Kern gäbe.

Während de demokratischi Ufschtände in de Jôhr 1848/49 isch Zell öfters Schouplatz vun Usänôndersetzunge gsi. Friedrich Hecker, wue mit m Struve de badisch Ufschtônd gfyhrt het, isch im April 1848 mit 1000 Mann in Zell imarschiert un het ä Red ôn s Volk ghalte. Winig schpäter isch de Freischarfyhrer Franz Sigel mit 2000 Mann igruckt. Bald druf sin würtembergischi Truppe im Kômpf gege d Ufschtändischi duerch Zell zoge, gfolgt vum Revolutionsdichter Georg Herwegh mit sinre "Deutschen Demokratischen Legion", wue bal druf in de Schlacht vun Dossenbach vonichtend gschlage worre isch.

### [ändere] Igmeindunge

In de Jôhre 1972 bies 1975 sin im Rôhme vun de Gemeindereform d Ortschaftee Adelsberg (1. Jänner 1974), Atzenbach (1. Jänner 1975), Gresgen (1. Oktobar 1974), Mambach (1. Jänner 1975), Pfaffenberg (1. Jänner 1975) un Riedichen (1. März 1972) igemeindet worre.

## [ändere] Kultur un Sehenswirdigkeite

### [ändere] Musee

S 1996 eröffnet Wiesentäler Textilmuseum informiert yber d Entwicklung vun de Textilindustrie, wue sit de Mitt vum 19. Jôhrhundart de wichtigschte Wirtschaftssektor in de Region dargschtellt het. Zu de betriebsbreite Usschtellungsstyck us de Gschicht vun de Textilproduktion ghöre mechanischi Webstyhl, Schpinnmaschine, Schuss-Spulmaschine un Färbereimaschine. In 'ra Bilddokumentation werre d Entwicklungsetappe vun de Heimarbeit yber d Manufakture zuer induschtrielle Produktion dargschtellt.

## [ändere] Wirtschaft un Infraschtruktur

### [ändere] Vokähr

D Schtadt isch mit de Bôhnlinie S6 mit Lörrach un Basel vobunde. Driber nus het se einigi lokali un regionali Busverbindunge. Sie ghört m Regio Verkehrsverbund Lörrach ô.

## [ändere] Persönlichkeite

### [ändere] Söhn un Töchter vun de Schtaadt

- Constanze Mozart, geb. Weber (* 5. Januar 1762), Frau vum Wolfgang Amadeus Mozart

## [ändere] Literatur

- W. v. Schönau-Wehr/K. Frings (Hrsg.): Adel an Ober- und Hochrhein. Zur Geschichte der Freiherren von Schönau. 2001, ISBN 3-7930-9282-8

## [ändere] Ekschterne Syte

- Homepage]
- Zeller Fasnacht
- Wiesentäler Textilmuseum

Der Artikel basiert uf ´ra freie Ibersetzung vum Artikel „Zell im Wiesental“ us dr dytsche Wikipedia.

Vun "http://als.wikipedia.org../../../z/e/l/Zell_im_Wiesental_3e8c.html"

Kategori: Ort (Landkreis Lörrach)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Polski